महाराष्ट्र में बस हादसे में 17 लोगों की मौत  
यह बस बुल्ढाणा से औरंगाबाद जा रही थी कि अचानक बस का स्टेयरिंग व्हील खुल गया। इसके बाद बस बेकाबू होकर एक कुएं में जा गिरी।
महाराष्ट्र के औरंगाबाद में एक बस हादसे में 17 लोगों की मौत हो गई है। महाराष्ट्र राज्य परिवहन की यह बस बुल्ढाणा से औरंगाबाद जा रही थी कि अचानक बस का स्टेयरिंग व्हील खुल गया। इसके बाद बस बेकाबू होकर एक कुएं में जा गिरी। बस में करीब 40 लोग सवार थे।  फायर ब्रिगेड ने स्थानीय लोगों के साथ मिलकर राहत और बचाव का काम शुरू किया, लेकिन कई मुसाफिर मौके पर ही दम तोड़ चुके थे। गुरुवार शाम हुए हादसे के बाद बचाव का काम देर रात तक चला। गंभीर रूप से घायल करीब 20 लोगों का इलाज औरंगाबाद मेडिकल कॉलेज हॉस्पिटल में चल रहा है।